Heini Ikonen

Heini Anna Sofia Ikonen (s. 22. maaliskuuta 1999 Jyväskylä) on suomalainen keskimatkanjuoksija, joka edustaa Jyväskylän Kenttäurheilijoita. Hänen valmentajansa on Ari Nummela.

Ikonen saavutti sisäratojen SM-kilpailuissa vuonna 2020 hopeaa 800 metrin juoksussa, 2022 kultaa viestissä ja 2023 pronssia 800 metrillä. Viestijuoksun SM-kilpailuissa hän on saavuttanut 4 × 400 metrin viestissä kultaa 2019, hopeaa 2017 ja pronssia 2022, 4 × 800 metrin viestissä kultaa 2019 sekä hopeaa 2017 ja 2018, 4 × 1 500 metrin viestissä hopeaa 2020 ja 2021 sekä 4 000 metrin viestissä pronssia 2022. Kalevan kisoissa hän on parhaimmillaan sijoittunut 800 metrillä neljänneksi 2019.

Ikosen ennätys 800 metrillä on Kuortaneella 17. kesäkuuta 2023 juostu 2.05,37.

Lähteet 

Suomalaiset keskimatkojen juoksijat
Vuonna 1999 syntyneet
Elävät henkilöt